ועדת הכלכלה, כנסת 16, פרוטוקול מספר 604, 2006-03-21 15:00

אמנון כהן: אני מתכבד לפתוח את ישיבת ועדת הכלכלה.

אמנון כהן: זה למעשה דיון המשך במספר נושאים שעדיין לא נסגרו מול משרד התקשורת.

אמנון כהן: אדוני המנכ"ל, אמנם יש שני נושאים על סדר היום – שירותי חסימה לכיווני חיוג של טלפונים נייחים וטלפונים סלולריים, וחיוב אוטומטי בזמן אוויר עבור שיחה המועברת לתא קולי – אבל הייתי רוצה שתעדכן את הוועדה בעוד מספר נושאים: מרכזיית השיחות 144, שעסקנו בה בדיון הקודם אולם בינתיים ראיתי שיצאו כל מיני הנחיות ובעיתונות קראתי כל מיני דברים; דבר נוסף, נכתב בעיתונות שקנסות שהטלתם על חברות לא נגבו, החברות לא עמדו בהתחייבויותיהן על-פי הרשיונות.

אמנון כהן: אמנם פורסם שעליהן לשלם אך הבנתי שבסופו של דבר אף אחד לא שילם ולו שקל אחד.

אמנון כהן: הייתי רוצה לדעת איפה זה עומד.

אמנון כהן: דיברנו על טלפונים נייחים וטלפונים סלולריים.

אמנון כהן: בפרט כעת, כאשר משפחות יוצאות לחופשת פסח ואחר-כך יוצאות לחופשה גדולה, מתקשות משפחות ברוכות ילדים לעמוד בעלויות הכרוכות בשימוש בטלפונים נייחים וסלולריים.

אמנון כהן: בסקר נמצא שהם צריכים להשקיע הרבה מאוד כסף בתקשורת.

אמנון כהן: ביקשנו שתאפשרו ל"בזק" לחסום את השיחות כאשר משפחה מבקשת, לחסום אפשרות להתקשר מהטלפון הנייח לטלפון סלולרי.

אמנון כהן: בישיבה הקודמת אמרת שאתה בודק את הטכנולוגיה, באיזו דרך ניתן לטפל בזה, ונשמח לשמוע לאילו מסקנות הגעת.

אמנון כהן: אדוני המנכ"ל, אני מרגיש תחושה לא נוחה כי התקיימו הרבה מאוד דיונים בנושאים שטרם סוכמו וטרם הסתיימו.

אמנון כהן: אם תרצה אראה לך את כל הפרוטוקולים של הדיונים.

אמנון כהן: אני מבקש שתעדכן אותנו למשל מה קורה עם הטלפונים מהדור השלישי, ואנחנו מברכים על התיקונים שהכנסתם.

אמנון כהן: אמנם זה לא כל מה שביקשה המועצה לשלום הילד, עוד כמה דברים נשארו פתוחים ואנחנו צריכים להמשיך לטפל בזה, לשמור על הילדים שלנו.

אמנון כהן: למעשה, בגלל שהטכנולוגיה מתקדמת כל אימת שאתה סוגר משהו נפתחים עוד ארבעה כיוונים שצריך לטפל גם בהם.

אמנון כהן: אדוני המנכ"ל, אנא עדכן את הוועדה על-פי הסדר שתמצא לנכון.

אמנון כהן: אני מבקש לקבל תשובה על כל נושא ונושא.

אמנון כהן: אני מקווה שבסופו של דבר תוכל להגיד לי שכל הנושאים שנדונו כאן סגורים.

אמנון כהן: אני רוצה להזכיר לך שלפני שבועיים ערכנו דיון, לפני נסיעתי לחוץ-לארץ, ואז אמרנו שבחלוף שבועיים נערוך דיון אחרון.

אמנון כהן: אנחנו עובדים בהתמדה ובשבילנו שבועיים זה שבועיים.

אמנון כהן: נתנו לך שבועיים ועוד יום.

אבי בלשניקוב: לכם יש יתרון אחד, שלנו הוא חיסרון, שכל דיון כאן מוקלט ומתומלל, כך שלעולם איננו יכולים להתווכח.

אבי בלשניקוב: כשאנחנו אומרים שבועיים אנחנו מתכוונים לשבועיים, וכאשר אנחנו לא עומדים בלוחות הזמנים אז אנחנו לא עומדים בהם.

אבי בלשניקוב: הגישה שלי, כפי שאתה מכיר, גם אם אנחנו לא בסדר תמיד אגיד לך היכן אנחנו עומדים.

אבי בלשניקוב: לא תמיד מה שאנחנו רוצים יוצא, בשל סיבות כאלה או אחרות, אבל זו טיבה של עבודת ממשלה, ואני מניח גם עבודת כנסת.

אבי בלשניקוב: אבל אני אחראי לכול, גם לטוב וגם לרע.

אבי בלשניקוב: אדוני היושב-ראש, סוגייה אחת בלבד נמצאת – לא הייתי אומר במחלוקת בין ועדת הכלכלה ובין משרד התקשורת, אלא באי-עמידה בלוחות זמנים, וזו סוגיית התאים הקוליים.

אבי בלשניקוב: זאת הסוגייה היחידה שבתגובה לכל הערה שאקבל מיושב-ראש הוועדה מה שיוותר לי לעשות זה להרכין ראש, ולא מתוך רשעות.

אבי בלשניקוב: אנו יודעים שהקריאה של ועדת הכלכלה צודקת, נכונה וראויה, אלא יש מספר פרמטרים טכניים וטכנולוגיים שאנחנו עדיין עוסקים בהם.

אבי בלשניקוב: עוד מעט ירחיב על כך ד"ר אסף כהן, סמנכ"ל כלכלה במשרד התקשורת, שיעיד שהסוגייה הזאת נמצאת בראש סדר העדיפות ושהעברתי הנחיות כמנכ"ל לסיים ולפתור אותה, יחד עם כל מה שבזמנו לא הספקנו בקשר לדואר ישראל לגביו נצטרך בקרוב לבוא לוועדה ולבקש את אישור התקנות.

אמנון כהן: אני לא יודע אם אליי.

אבי בלשניקוב: אנחנו באים רק אליך ....

אבי בלשניקוב: זאת הסוגייה האחרונה שטרם נפתרה.

אבי בלשניקוב: אגב, היא נמצאת לקראת סיום.

אמנון כהן: כך אמרת גם לפני חודש.

אבי בלשניקוב: זה נמצא בשלבי קבלת הכרעה.

אבי בלשניקוב: יש מספר נושאים שהצוות המקצועי במשרד התקשורת צריך לראות איך להתארגן בהם.

אבי בלשניקוב: יתר הסוגיות שהועלו על-ידי ועדת הכלכלה הגיעו או לכלל פתרון סופי או לשלבי סיום.

אבי בלשניקוב: אני רוצה להזכיר לוועדה, לא כל דבר אנחנו מדווחים.

אבי בלשניקוב: למשל, נערך בוועדת הכלכלה דיון של שעה וחצי בסוגיית הפסקות החשמל ב"יס" ו"בזק" ובטלפוניה של "הוט", בעקבות תלונות של "בזק".

אבי בלשניקוב: בעקבות הדיון כאן הסוגייה הזאת נפתרה, יצאו הנחיות ותוקנו רשיונות.

אבי בלשניקוב: אני בכוונה נותן דוגמה זניחה.

אבי בלשניקוב: כל יתר הנושאים או טופלו במאה אחוזים או נמצאים בשלבי סיום.

אבי בלשניקוב: רגולציה זה לא בום-טראח.

אבי בלשניקוב: אני רוצה לענות על הכול, ברשותך, לא אתחמק מכלום.

אמנון כהן: למה כשהחברות לוקחות משהו מן הציבור אין שימוע, אין שום דבר, הן נכנסות לכיס של הציבור, לוקחות וזהו, אבל כשאנחנו מעלים כאן סוגייה, גילינו שעושקים את הציבור ללא ידיעתו ומעלים את התעריפים פעם אחר פעם, אומרים: רגע, נדרש שימוע, אחר-כך טכניקה, אחר-כך טכנולוגיה?

אמנון כהן: למה לא עושים בדיקה כזאת כאשר לוקחים לציבור כסף מהכיס מבלי לשאול אותו?

אמנון כהן: איפה השימוע של הציבור?

אמנון כהן: שאלתם את הציבור אם הוא רוצה תא קולי או לא רוצה תא קולי?

אמנון כהן: למה אין שימוע כזה?

אמנון כהן: למה אתה לא מחייב את חברת הסלולר שמפעילה שירות חדש להודיע לציבור: יש שירות חדש בתשלום, יש מוסיקה חדשה, יש דברים חדשים?

אמנון כהן: אדוני המנכ"ל, טרם נברתי מספיק, יש הרבה מאוד שירותים שניתנים לציבור וגובים עבורם המון כסף והציבור אפילו לא יודע שהוא משלם עבורם.

אמנון כהן: גובים למעלה מ-100 מיליון שקל מהציבור ללא ידיעתו.

אמנון כהן: אין לי התנגדות שירוויחו כסף, אבל שזה יהיה שקוף.

אמנון כהן: שיגידו: אדוני, השירות הזה מגיע אליך.

אמנון כהן: אם אתה רוצה אותו אני גובה על כך כסף, אם אתה לא רוצה אותו אני מוכן לסגור את השירות.

אמנון כהן: אבל למה החברה על גבי, מבלי שאני יודע, גובה ממני כסף?

אמנון כהן: זה מה שאני מבקש.

אמנון כהן: אני שואל אותך אדוני המנכ"ל, כמה זמן אפשר למשוך ולמשוך ולמשוך ולמשוך?

אמנון כהן: קיבלתי על עצמי להמתין כי אמרת שאתם עורכים שימוע, כי אמרת שאתם צריכים לעשות עבודה טכנית, עבודה טכנולוגית, ביקשת שאתן לך עוד שבוע, עוד שבועיים.

אמנון כהן: אבל כמה עוד נמתין?

אבי בלשניקוב: דיברת על שקיפות.

אבי בלשניקוב: אחד התיקונים שמשרד התקשורת עשה בשנה האחרונה, שכל אזרח ואזרחית במדינת ישראל יכולים לראות כעת שקיפות מלאה של חשבונות הטלפון.

אבי בלשניקוב: היום, על-פי תיקון שהוציא משרד התקשורת, אני יכול לומר לך בוודאות ובאחריות שכל חשבון טלפון שמקבל האזרח, בין מ"בזק" ובין מ"אורט" או מכל חברות הסלולר, יש בו היום שקיפות עד לרמת הדיוק.

אבי בלשניקוב: אין יותר סעיפים כמו "שונות", אין יותר סעיפים כמו "א' ו-ב' כמוסכם בהסכם".

אבי בלשניקוב: בחשבון הטלפון האזרחים היום יכולים לדעת בדיוק, עד האגורה, על מה הם משלמים.

אבי בלשניקוב: לאה ורון: פירוט על כל חיוב.

אבי בלשניקוב: הוצאנו תקן שנקרא "חיוב אמין", בסיוע מכון התקנים, שנכנס לתוקף ממש בחודשים האחרונים.

אבי בלשניקוב: היום אנו אחת המדינות המתקדמות בתחום הזה.

אבי בלשניקוב: אנחנו בדרך כלל לא נוהגים להסתכל בחשבונות הטלפון, אני מציע לכל אחד מכם להתחיל לעיין בחשבונות הטלפון.

אבי בלשניקוב: דבר שני, אני מציע חד וחלק, אני גם מציע לכל האזרחים לפני שחותמים על כל התוכניות עם חברות הסלולר שיקראו על מה חותמים.

אבי בלשניקוב: גם הקריאה הזאת צריכה לצאת משולחן ועדת הכלכלה, קריאה לצרכנות נבונה.

אבי בלשניקוב: ילדים חותמים על תוכניות, ויש היום בשוק מאות תוכניות, מהגיל הרך ועד הגיל הכבד.

אבי בלשניקוב: תקראו על מה אתם חותמים, תהיו צרכנים נבונים.

אבי בלשניקוב: אסור לשחרר את האזרח שאמור להיות שומר הסף הראשון של הצרכנות הנבונה.

אבי בלשניקוב: דרך אגב, אם אני באופן פרטי הייתי צריך לתת ציון לאזרחי מדינת ישראל בתחום הצרכנות הייתי נותן להם ציון נכשל, חד וחלק: חותמים, להתראות, שלום.

אבי בלשניקוב: כך בבנקים, כך בחברות הסלולר ובחברות הביטוח – חותמים.

אמנון כהן: כל הציבור אשם ואתם בסדר גמור?

אבי בלשניקוב: לא, חס וחלילה.

אבי בלשניקוב: זה חלק מהתפקיד גם של משרד התקשורת.

אבי בלשניקוב: אבל אני פונה אליך, זה לא אחריות שלי, אני חושב שגם ועדת הכלכלה צריכה לקרוא לאזרחים לגלות צרכנות נבונה.

אבי בלשניקוב: לענייננו, מודיעין 144: כפי שהתחייבנו בישיבה הקודמת, הודעתי שתוך יום נצא בשימוע כפי שהצגנו כאן ושעליו קיבלנו את ההערות שלכם.

אבי בלשניקוב: יצאנו בשימוע, שהסתיים אתמול או שלשום, ובשבוע הבא נתקן את הרשיונות.

אמנון כהן: על איזו טכנולוגיה הוחלט בסופו של דבר?

אבי בלשניקוב: זאת שהצגנו כאן.

אמנון כהן: אמרתם שהחברות יחליטו באיזו טכניקה זה יהיה, טכניקה של חברה זו או של חברה אחרת.

אבי בלשניקוב: לכן אנחנו מתקנים את הרשיונות בשבוע הבא.

אבי בלשניקוב: אני חייב לומר למען גילוי נאות שחברת "בזק" ביקשה דחייה של סיום השימוע בשבוע ימים.

אבי בלשניקוב: מהפיכת מודיעין 144 מטילה את כל הנטל עליה והיא צריכה לראות איך היא מסתדרת עם מה שאנחנו הצענו ולפיכך ביקשה דחייה בשבוע ימים.

אבי בלשניקוב: אלה עניינים שלנו, של משרד התקשורת, הליך של שימועים וכולי.

אבי בלשניקוב: עדיין לא נתנו להם תשובה אם אנחנו נענים לבקשתם או לא, אבל אני יכול להגיד שזה המצב.

אבי בלשניקוב: קבענו את עמדתנו.

אבי בלשניקוב: כיוון שאנו בהליך שימוע – סיימנו אותו ועכשיו אנו קוראים את התגובות שקיבלנו - - - היו"ר אמנון כהן: מה יהיה בעוד שבוע, אחרי הארכה?

אבי בלשניקוב: איזו מרכזייה תהיה?

אבי בלשניקוב: כמה זה יעלה לאזרח?

אבי בלשניקוב: תוך 10 ימים נתקן את הרשיונות ונחליט.

אבי בלשניקוב: אם אגיד עכשיו, המשמעות היא שאני לא עושה שימוע בלב פתוח ובנפש חפצה.

אמנון כהן: למה?

אמנון כהן: מה הסוד?

אמנון כהן: הרי סיימת כבר את הליך השימוע.

אבי בלשניקוב: סיימנו אותו ועכשיו אנחנו מנתחים את התגובות שקיבלנו.

אבי בלשניקוב: השימוע היה על מה שהצגנו כאן בשבוע שעבר.

אבי בלשניקוב: הם הגיבו, ואני מניח שבטווח של 7-10 הימים הקרובים נוציא החלטה: זה תיקון הרשיון, עד תאריך זה וזה עליכם לפעול על-פי הפרמטרים שאנחנו החלטנו, א', ב', ג', ד', וזהו.

אמנון כהן: אתה לא יודע עדיין איזה גוף יעשה את זה?

אבי בלשניקוב: אסור לי ליפול בפח הזה.

אמנון כהן: אני רוצה להבין איך זה יעבוד באופן טכני וכמה יעלה לאזרח.

אמנון כהן: אם אני רוצה לקבל את מספר הטלפון של אבי בלשניקוב, מספר טלפון לא חסוי, האם זה אפשרי וכמה כסף זה יעלה לי?

נועה גבע: אנחנו יכולים לפרט את ההסדר שהצענו, חלקו ללא תשלום וחלקו בתשלום.

אסף כהן: הצגנו לוועדה את ההסדר בישיבה הקודמת.

אמנון כהן: אמרת שיש מספר וריאציות ותתנו לחברות לקבוע.

אסף כהן: אמרנו שיש מספר מדרגות, חלקן בחינם, חלקן בתשלום, ואנחנו נותנים לחברות להגיב.

אסף כהן: לוקח זמן להגיב לדבר כזה.

אסף כהן: צריך לזכור שהשימוע הראשון היה שימוע כללי, לא רק לחברות, אלא פנינו לכל הציבור ובחנו את הנושא בגדול.

אסף כהן: השימוע שאנחנו עושים עכשיו – אחרי שקראנו את כל התגובות וגיבשנו הצעה או עמדה הפנינו אותה לחברות, כי מי שיצטרך בסופו של דבר לעשות את זה הן החברות, לא משרד התקשורת.

אסף כהן: הן הגישו תגובותיהן ואנחנו צריכים ללמוד את התגובות ואחר-כך להחליט סופית.

אסף כהן: היו"ר אמנון כהן: אתם תקבעו בסופו של דבר על-פי התגובות שלהן כיצד יתוקן הרשיון?

אסף כהן: אנחנו צריכים לקרוא את התגובות ובסופו של דבר לתת החלטה מנומקת, שמתייחסת לתגובות ומתמודדת איתן.

אסף כהן: אנחנו לא עושים כאן שימוע סתם כך.

אמנון כהן: מה יהיה אחרי השימוע, אחרי לימוד התגובות?

אסף כהן: טרם סיימנו מכיוון ש"בזק" טרם הגישה תגובתה, ונדמה לי שעוד חברה אחת טרם הגישה.

אסף כהן: אנחנו צריכים לקבוע את עמדתנו.

נועה גבע: היום מגישים, זה היום האחרון להגשת התגובות.

אמנון כהן: היום הוא היום האחרון, ואחרי כן תהיה להם ארכה של עוד שבוע?

אבי בלשניקוב: הם ביקשו ארכה.

אמנון כהן: מתי האזרח יוכל לקבל שירות ממרכזיית 144?

אבי בלשניקוב: האזרח צריך לדעת, ואת זה אני אומר לפרוטוקול ובגילוי נאות, שאם ועדת הכלכלה לא היתה לוחצת על הממשלה ויוזמת את הרעיון הזה זה לא היה קורה ב-3-4 השנים הקרובות במשרד התקשורת, נקודה, וזה יהיה.

אבי בלשניקוב: אז אם זה יימשך עוד שבועיים או עוד חודש - - -

אמנון כהן: מה פתאום עוד חודש?

דודו מזרחי: אם תתקשר למרכזיית 144 של "בזק" תקבל כבר היום מספר של 90% ממנויי התקשורת בישראל, מספרים של טלפונים סלולריים וקוויים.

דודו מזרחי: תתקשר בטלפון 144, תבקש מספר טלפון סלולרי של כל אחד מן היושבים כאן ותקבל אותו.

קריאה: אתר האינטרנט עוד לא פועל מי יודע מה.

קריאה: בגלל האינטרנט אנחנו יושבים כאן עכשיו.

קריאה: דודו מזרחי: האינטרנט עוד לא, נכון, אבל במוקד עצמו תקבל תשובה.

לאה ורון: הבעיה, שזה ידוע לברנז'ה ולא ידוע לציבור.

אבי בלשניקוב: אדוני היושב-ראש, ישבו כאן

אבי בלשניקוב: חבר הכנסת טל ורבים אחרים ואמרו שזה שירות מחתרתי ושהם בעצמם כחברי כנסת לא יודעים את מספרי הטלפון של המודיעין הסלולרי.

אבי בלשניקוב: שמענו את הערות חברי הוועדה ובהתאם למה שביקשתם אנחנו מחייבים את החברות בתיקונים הללו לפרסם את שירותי המודיעין בעיתונים ובחשבונות הטלפון ובכל הקמפיינים והפרסומים שלהם.

אבי בלשניקוב: עשינו כאן עבודה שהיא מעין מהפיכה בשירותי 144 כדי להביא שירות טוב יותר לציבור.

אבי בלשניקוב: שמעתי היטב את מה ששאלת אותי כל הזמן: כמה זה יעלה?

אבי בלשניקוב: לאף אחד אין עניין להכות כאן את הצרכן.

אבי בלשניקוב: בסך הכול רוצים שישתמשו בשירות הזה, שיהיה בהחלט בעלות סבירה.

אבי בלשניקוב: לדעתי זה לא יעלה יותר מאשר היום, ואולי אפילו פחות.

קריאה: היום זה מחיר של 6 שיחות.

אבי בלשניקוב: אדוני שאל אם זה ייצא לפועל עוד שבוע או עוד שבועיים.

אבי בלשניקוב: אני אומר שהרכבת כבר יצאה לדרך.

לאה ורון: אני מבקשת שתפרטו מה הוצע.

אסף כהן: לא הוצע שום דבר מעבר למה שהצגנו כאן בשבוע שעבר.

לאה ורון: מאחר ולא הצלחנו להבין, ונשאלנו כמה וכמה פעמים, אולי תגידו בקצרה מה הוצע.

אסף כהן: קבענו 2 רבדים: שירות חינם ושירות בתשלום.

אסף כהן: בחינם אמרנו שיהיה אתר אינטרנט שיספק נתונים לגבי כל המנויים.

אסף כהן: אמרנו שהחברות הסלולריות שמפעילות היום בחינם מספרי שירות שהציבור לא כל-כך יודע עליהם ימשיכו להפעילם בחינם.

אסף כהן: אמרנו ש"בזק" שמפרסמת היום ספרי טלפונים לא תפסיק לפרסם את ספרי הטלפונים, לפחות כל עוד שיעור החשיפה לאינטרנט לא יגדל בצורה משמעותית מאוד, ואמרנו שבתשלום סביר יהיה מוקד טלפוני מיוחד שיספק בשיחת טלפון אחת מספרי טלפון של מנויי כל החברות.

אסף כהן: זאת ההצעה שלנו שהעברנו לכל החברות.

אסף כהן: כעת החברות התייחסו להצעה.

אסף כהן: אנחנו צריכים לקרוא את תגובת החברות ובסופו של דבר לגבש החלטה.

אסף כהן: אני מניח שנגבש גם לוחות זמנים.

אסף כהן: חלק מן הפתרונות כבר קיימים, אבל לפתרונות חדשים צריך לתת תקופת זמן להיערכות.

אסף כהן: היו"ר אמנון כהן: איך ייקבע התעריף של השירות הזה?

אסף כהן: זה יבוא לאישור ועדת הכלכלה, או אתם קובעים?

אסף כהן: אינני יודע עדיין.

אסף כהן: היום התעריף של שירות 144 נקבע בתקנות.

אמנון כהן: הוא יקר מאוד.

אסף כהן: אני לא יודע מה זה יקר מאוד, אני לא יכול להגיד אם זה יקר מאוד או לא.

דודו מזרחי: אפשר להגיד שהוא הכי זול בעולם.

דודו מזרחי: בארצות-הברית השירות עולה דולר.

צבי לביא: הוא יקר מאוד כי לאנשים אין ספרי טלפונים.

צבי לביא: כתושב ירושלים אין לי ספר טלפונים של תל-אביב.

צבי לביא: למה אני צריך לשלם עבור זה?

צבי לביא: ואתר האינטרנט לא פועל כשורה.

אסף כהן: מכיוון שהבעיה הזאת עלתה וידועה, עשינו סקר שבדק כמה אנשים באמת משתמשים בספרי הטלפונים.

אסף כהן: צבי לביא: אבל ספר הטלפון לא זמין.

אסף כהן: על-פי תוצאות הסקר כ-30% מהאנשים שמחפשים מספר טלפון מוצאים אותו בספרי הטלפונים.

אסף כהן: אבל מכיוון שהמצב היום לא טוב הצענו לשנות אותו, לתקן אותו.

אסף כהן: למשל, הצענו שיהיה אתר אינטרנט אחד שבו תמצא מספרי טלפון של כולם בחינם, ואולי הכי חשוב, שרמת המידע או עדכון הנתונים באתר האינטרנט יהיו זהים לחלוטין לרמת העדכון שקיימת למשל בשירות 144.

אסף כהן: אני מניח שייקח קצת זמן להיערך לדברים האלה, אבל זה שיפור משמעותי מאוד.

צבי לביא: "קצת זמן" זה כמה שנים?

אסף כהן: גם אחרי שנקרא את תגובות השימוע אני לא מאמין שנקבע מספר שנים כזמן נכון להיערכות.

אסף כהן: צבי לביא: איזו הצדקה יש, כאשר אני מתקשר היום ל-144, לשלם עבור 6 שיחות כאשר אני רוצה לדעת מספר טלפון בתל-אביב שאינו זמין בשום דרך אחרת?

אסף כהן: איזו הצדקה יש לכך?

אסף כהן: אנחנו מעוניינים שיהיו אפשרויות כן למצוא את המספרים בחינם.

אסף כהן: חשבנו על אפשרות לשירות חינם גם דרך האינטרנט, גם דרך מספרי הטלפון הסלולריים שיש לכל מפעיל סלולרי וגם דרך ספרי הטלפון.

צבי לביא: מדובר על מספרי טלפון של "בזק", לא על הסלולרי.

אסף כהן: אתר האינטרנט פותר את הבעיה של מספרי הטלפון של "בזק".

אמנון כהן: הוא פותר גם את הבעיה של מספרי הטלפון של חברות הסלולר?

אסף כהן: כן.

צבי לביא: נצטרך ללכת עם מחשב כל הזמן כדי שהאינטרנט יהיה זמין.

אמנון כהן: עוד 10 ימים, אדוני המנכ"ל?

אבי בלשניקוב: אנחנו משלימים את העבודה.

אבי בלשניקוב: אגב, יש הרבה תיקונים שאנחנו עושים וחברות הסלולר ו"בזק" מאוד לא מרוצים ורואים כעוד מכת מצרים.

אבי בלשניקוב: התיקון שאנחנו עושים כאן בעניין שדרוג שירותי 144, שירותי המודיעין לטלפוניה במדינת ישראל, התקבל בברכה גם בחברות, גם בציבור וגם אצלנו.

אבי בלשניקוב: אני חייב להגיד שזאת פעולה ברוכה של ועדת הכלכלה, ככל שזה יישמע חנפני.

אמנון כהן: רק תגמרו את הפעולה.

אבי בלשניקוב: ואנחנו נגמור אותה.

אמנון כהן: נעבור לעניין הקנסות.

אמנון כהן: אבי בלשניקוב: משרד התקשורת הודיע לפני 4 חודשים על כוונה לקנוס שתי חברות: "בזק בינלאומי" ו"אינטרנט זהב" בגין פעילות שאינה עולה בקנה אחד עם הרשיונות בכל הקשור לארוטיקה בטלפונים.

אמנון כהן: הודענו על כוונה לקנוס את "אינטרנט זהב" ב-5.3 מיליון שקלים, ואת "בזק בינלאומי" ב-2.3 מיליון שקלים.

אמנון כהן: על-פי הזכות המוקנית להן, ערערו שתי החברות למשרד התקשורת.

אמנון כהן: סיימתי לדון בערר לפני כחודשיים.

אמנון כהן: כיוון שזו פעם ראשונה שגוף מנהלתי ממשלתי, לא גוף שיפוטי, החליט לקנוס חברות - - -

אמנון כהן: על-פי זכות שמוקנית לכם.

אבי בלשניקוב: על-פי זכות שמוקנית לנו, אבל בהחלט פעם ראשונה מפעילים את הזכות הזאת בתחום הארוטי.

אבי בלשניקוב: לפיכך ראיתי לנכון לפנות לפרקליטות.

אבי בלשניקוב: החברות הודיעו לנו שאם נחליט לממש את הקנס אזי ייפנו על-פי הזכות המוקנית להן לבית-המשפט השלום.

אבי בלשניקוב: החלטתי, כיוון שהפרקליטות תצטרך להגן עלינו בסופו של דבר, לגשת עם הצוות של משרד התקשורת אל משרד המשפטים ולשתף אותו בכל מה שעשינו.

אבי בלשניקוב: ההתייעצות הסתיימה וקיבלנו אור ירוק ממשרד המשפטים לעשות את מה שאנחנו רואים לנכון לעשות.

אבי בלשניקוב: אני רוצה לציין שהבוקר היתה אצלי ישיבה, שנמשכה מספר שעות, עם כל הצוות המקצועי שלי כדי לסיים את הפרשה.

אמנון כהן: מתי יהיה צ'ק?

אבי בלשניקוב: החלטנו היום לסיים את הפרשה הזאת ולהטיל קנסות על החברות.

אבי בלשניקוב: זה כבר לא הודעה על כוונה, אלא נודיע על סופיות דיון.

אבי בלשניקוב: בעקבות הדיון שנערך הבוקר בלשכתי הלשכה המשפטית של משרד התקשורת קיבלה על עצמה להכין עד יום ראשון את "פסקי הדין", כדי שנוכל לחתום, וביום ראשון ייצאו אל החברות ההחלטות שנתקבלו במשרד התקשורת.

אבי בלשניקוב: אם למישהו בציבוריות הישראלית, או למישהו בקרב חברות הסלולר או הטלפון היתה מחשבה כאילו משרד התקשורת מתכוון להתקפל מכוונתו ולגלות חולשה בטיפול שלו במלחמה היום-יומית בהגנה על קטינים מפני ארוטיקה במשק, הוא טועה טעות חמורה.

אבי בלשניקוב: העובדה שהתייעצנו ושיתפנו גם את משרד המשפטים ואת הפרקליטות היא לדעתי חלק מעוצמתנו ולא חולשה שלנו.

אבי בלשניקוב: בסך הכול אינני מעוניין ליפול בבתי-המשפט.

אבי בלשניקוב: החלטנו להטיל קנסות.

אמנון כהן: בסכומים שהודעת לנו אז?

אבי בלשניקוב: הסכומים שונו בעקבות ההתייעצויות עם משרד המשפטים אך הם אכן כבדים.

לאה ורון: באיזה טווח הם נעים?

אבי בלשניקוב: אלה בהחלט קנסות כבדים.

אבי בלשניקוב: ביום ראשון נפרסם את הסכומים.

אבי בלשניקוב: היו"ר אמנון כהן: יש לכם בוודאי פרמטרים מסוימים, הגדרות כלשהן.

אבי בלשניקוב: מדוע בהודעה קבעתם קנס של 2.3 מיליון שקל ולא 20 מיליון, או מיליון, או 800 אלף?

אבי בלשניקוב: ישבו אנשי אגף האכיפה במשרד התקשורת ואנשי הלשכה המשפטית ובנוסחאות כאלה ואחרות הגיעו לסכומים הללו.

אמנון כהן: הסכומים הללו יישארו כפי שהם או ישתנו?

אבי בלשניקוב: אני יכול לומר רק שיישארו סכומים נכבדים, קנסות מרתיעים, וזה מה שחשוב.

אבי בלשניקוב: זה יקרה לראשונה בתולדות מדינת ישראל.

אבי בלשניקוב: זה מסר ברור לחברות: אל תתעסקו אתנו, אל תתעסקו עם קטינים.

אמנון כהן: אתה אומר שלראשונה מאז קום המדינה הוטל קנס מעין זה, אבל כמה זמן כבר פועל האינטרנט וכמה זמן פועל "בזק בינלאומי"?

אבי בלשניקוב: בתחום של הארוטיקה זה פעם ראשונה.

אבי בלשניקוב: אגב, אני חייב לציין, מרגע שמשרד התקשורת הודיע על הכוונה לקנוס את החברות התופעה נעלמה ולא קיימת עוד, חשוב לציין את זה.

אבי בלשניקוב: אל"ף, הרתענו.

אבי בלשניקוב: בי"ת, בכוונתנו גם להכות.

אמנון כהן: אז ביום ראשון תצא הודעה סופית לחברות הנ"ל.

אמנון כהן: נמשיך לנושא טלפונים מן הדור השלישי, תעדכן את הוועדה היכן זה עומד, ואז נעבור לשני הנושאים שעל סדר היום.

אבי בלשניקוב: כפי שהבטחנו, פרסמנו את תיקוני הרשיונות בטלפונים מן הדור השלישי.

אבי בלשניקוב: הרשיונות המתוקנים ייכנסו לתוקף ב-30 בחודש מרס, כפי שהודענו בישיבה הקודמת.

אבי בלשניקוב: הרשיונות ברורים וחדים.

אבי בלשניקוב: חברה שלא תעמוד ב-30 במרס בתנאי הרשיון החדשים ותאחר ולו גם ביום אחד, לא נעבור על כך לסדר היום.

אבי בלשניקוב: אין קשר כלשהו לתאריך הבחירות או לשר כזה או אחר שימונה או לא ימונה למשרד התקשורת.

אבי בלשניקוב: המנהל הכללי של משרד התקשורת חתם על תיקון רשיונות ומ-30 בחודש מרס יש בסוגייה הזאת כללים חדשים.

אבי בלשניקוב: שר חדש או מנכ"ל חדש או כל מי שירצה לשנות יצטרך לשנות את הרשיונות של החברות, ולפי דעתי לא תהיה שום כוונה לעשות כן.

אבי בלשניקוב: סוגייה אחרת היא זיהוי אמין.

אבי בלשניקוב: יצאנו לשימוע, שהסתיים, ובשבוע הבא נודיע על החלטתנו בהתאם לשימוע שערכנו.

אבי בלשניקוב: אין לנו שום כוונה לסטות ימינה או שמאלה מכל מהלך שמטרתו הגנה על קטינים במדינת ישראל.

אבי בלשניקוב: רק השבוע רשות התקשורת האמריקאית הטילה בסוגיות דומות קנסות בסכומים גבוהים, דומים לאלה שאנחנו הטלנו.

אבי בלשניקוב: בסך הכול זה מערך עולמי גלובלי, מלחמה של כל הרגולטורים במטרה להגן על קטינים, וכך צריך להיות.

אבי בלשניקוב: אני מאחל שהוועדה הזאת תמיד תשמור על הדופק בסוגייה הזאת.

אבי בלשניקוב: שירותי חסימה לכיווני חיוג של טלפונים נייחים וטלפונים סלולריים

אמנון כהן: נעבור לנושא שירותי חסימה לכיווני חיוג של טלפונים נייחים וטלפונים סלולריים.

אמנון כהן: אני מבקש שתעדכן את הוועדה מה נעשה בעניין זה.

אבי בלשניקוב: אדוני דיבר אתי אתמול על הסוגייה הזאת.

אבי בלשניקוב: לא נעשה כלום.

אבי בלשניקוב: לא בגלל שלא נעשה כלום, אבל אין שינוי.

אבי בלשניקוב: בדיון האחרון – וביקשתי לקבל את הפרוטוקול של הדיון האחרון – התחייבנו.

אבי בלשניקוב: אדוני היושב-ראש מבקש ממני להתייחס לאפשרות חסימה, מניעת אפשרות חיוג מטלפון נייח לטלפונים סלולריים.

אבי בלשניקוב: בישיבה הקודמת הוועדה שמעה את עיקר הדוח של מר אריק רשף.

לאה ורון: הוועדה לא שמעה על כך בישיבתה.

לאה ורון: הדוח נשלח מאוחר יותר, לאחר הדיון שהתקיים בוועדה.

אבי בלשניקוב: בראש הוועדה שכתבה את הדוח הזה עמד סגן היועץ המשפטי במשרד התקשורת.

אבי בלשניקוב: את ועדת הבדיקה הקים שר התקשורת דאז, מר ראובן ריבלין, היום יושב-ראש הכנסת.

אבי בלשניקוב: הוועדה החליטה שלא לעשות שום שינוי, להשאיר את המצב כפי שהוא היום ולא להיענות לבקשה לאפשר את שירותי החסימה.

אמנון כהן: למה?

אמנון כהן: לא לחסום באופן אוטומטי לכולם, אבל אם משפחה מבקשת לחסום, מדוע לא?

אבי בלשניקוב: האם המלצות הוועדה נשלחו לכל חברי ועדת הכלכלה?

לאה ורון: לא.

אבי בלשניקוב: ברשותך, אקרא את המלצות הוועדה: "לאור ממצאי צוות הבדיקה המפורטים בסעיף 4 לדוח זה ..."

אמנון כהן: מי היו בצוות הבדיקה?

אבי בלשניקוב: בצוות הבדיקה היו עו"ד אריה רשף, סגן בכיר ליועץ המשפטי של משרד התקשורת; מר רפי הוידה, סגן המדען הראשי של משרד התקשורת; מר עודד לוין, מנהל תחום מספור באגף הנדסה ורישוי במשרד התקשורת; מר מאיר בן-בסט, ממונה על הפיקוח באגף הפיקוח על "בזק" ושירותי הדואר; ומר ניר יוגב, ראש ענף בזק בענף כלכלה ותקציב במשרד התקשורת.

אבי בלשניקוב: את הצוות הקים מר אורי אולניק, המנכ"ל הקודם של משרד התקשורת.

אבי בלשניקוב: הדוח הוגש בזמנו לשר התקשורת.

אמנון כהן: מה היו אמורים לבדוק?

אבי בלשניקוב: "הצוות יבחן, בין היתר, את אלה: (א) האפשרויות הטכניות למתן שירות חסימות, (ב) חלופות לשירות חסימות, לרבות באמצעות ציוד קצה הנרכש בידי המנוי".

אבי בלשניקוב: אגב, לזה יש פתרון בחברת "בזק".

אבי בלשניקוב: "(ג) השלכות אפשריות של שירותי חסימות על התפתחות התחרות בתחום הבזק".

אמנון כהן: למעשה הייתם אמורים לתת אישור או רשיון ל"בזק" כדי שיוכל לחסום שיחות.

אבי בלשניקוב: היינו אמורים לבדוק את הסוגייה כאחת הסוגיות, אגב, שיש לה היום פתרון, וחבל שזה לא מפורסם.

אבי בלשניקוב: כל אזרח היום יכול לחסום שיחות.

אבי בלשניקוב: כל אזרח יכול היום לגשת לחנויות "בזק סטור", לרכוש מכשיר, להצמיד אותו למכשיר הטלפון שלו בבית ואז מכשיר הטלפון חסום מפני שיחות יוצאות לטלפונים סלולריים.

אסף כהן: ממש כפי שהמנוי רוצה.

לאה ורון: כמה עולה המכשיר הזה?

לאה ורון: יותר מ-200 שקלים?

לאה ורון: לא פלא שמשפחות מעוטות יכולת לא יכולות לרכוש את המכשירים האלה.

אמנון כהן: למה לא תתנו את זה כשירות ללקוח ואז למעשה תרוויחו הרבה כסף כי השיחות לא ייצאו לסלולר אלא רק ל"בזק"?

דודו מזרחי: בלי קשר לסלולר, יש לנו ב"בזק" היום 15 סוגי חסימות שונים.

דודו מזרחי: לקוח של "בזק" יכול להחליט לחסום לבין-לאומי, לאינטרנט, לארוטי.

דודו מזרחי: לסלולר הוא לא יכול לחסום.

אמנון כהן: נניח שאני רוצה שבטלפון בביתי תהיה גישה רק לטלפונים הסלולריים של הילדים, שלי ושל אשתי ושהגישה לטלפונים הסלולריים של החברים של ילדי תהיה חסומה כי זה עולה לי הון תועפות וקשה לי לעמוד בהוצאה.

אמנון כהן: אני רוצה שתהיה לי עצמי גישה, כדי לדעת אם הילד שלי הגיע הביתה אחרי בית-הספר או לא הגיע, שתהיה גישה רק ל-2-3 מספרים של טלפונים סלולריים.

אמנון כהן: אני כותב מכתב ל"בזק" ומבקש: "הריני לבקש לחסום את כל השיחות היוצאות למעט לשלושה המספרים הללו".

אמנון כהן: דודו מזרחי: טכנית אנחנו לא מסוגלים לספק את זה.

אמנון כהן: מה שאנחנו כן יכולים לספק באופן מיידי, אם יש החלטה כזאת, זה אפשרות לחסום את כל הגישה לסלולר.

אמנון כהן: הלקוח מתקשר 199 ומבקש שיחסמו לו מרגע זה את כל השיחות היוצאות לסלולר.

אמנון כהן: כעת אתה יכול לעשות את זה אם לקוח מבקש?

דודו מזרחי: אם יאשרו לי, כן.

אמנון כהן: למה אתם לא מאשרים לו? רק אם לקוח מבקש.

אמנון כהן: אם הוא לא מבקש יישאר השירות המלא, אבל אם לקוח מבקש צריך להיעתר לבקשתו.

אבי בלשניקוב: אני רואה שטוב עשו נציגי חברות הסלולר שנתקעו בדרך לירושלים, אבל אם היו כאן היה לנו כעת פיצוץ מבוקר.

אמנון כהן: אני לא מרחם על חברות הסלולר.

אמנון כהן: אני מרחם על המשפחות שצריכות לשלם הרבה מאוד כסף על מה שלא היו רוצות לשלם.

אמנון כהן: לא כל אחד ירצה לחסום את השיחות.

אמנון כהן: אני בטוח שאני לא ארצה לחסום אותן, ואני בטוח שמנהלת הוועדה לא תרצה לחסום את הטלפון, אבל מי שרוצה – שתהיה לו האופציה.

אמנון כהן: למה אדוני מתעקש לא לאפשר חסימה כזאת?

אמנון כהן: אני לא בטוח שמחר ירוצו כל בתי האב לחסום את המספרים.

אמנון כהן: מי שירצה, שיש לו 10 ילדים וקשה לו לעמוד בנטל, שתהיה לו האופציה הזאת.

אמנון כהן: למה אתה מונע זאת ממנו?

אמנון כהן: למה הוא צריך לשלם עוד 200-300 שקל למכשירים שיוכלו לחסום שיחות?

אמנון כהן: אדוני המנכ"ל, זה צריך לצאת לפועל כבר מחר בבוקר.

אבי בלשניקוב: כמה עולה המכשיר שלכם היום?

דודו מזרחי: עד כמה שאני זוכר, כ-300 שקלים.

דודו מזרחי: מדי פעם אנחנו מסבסדים אותו במבצעים, מנסים קצת לקדם אותו.

אמנון כהן: למשפחה בשדרות או באופקים או בבני-ברק קשה מאוד לעמוד בנטל הכספי.

דודו מזרחי: הבעיה היא המורכבות הטכנית של המכשיר.

דודו מזרחי: צריך להגדיר אותו, לכוון אותו.

אמנון כהן: אם יתנו לך אישור לחסום שיחות למי שירצה להישאר רק עם הנייח חשוב שתהיה האופציה הזאת.

דודו מזרחי: אגב, הוא יכול להחליט גם שהוא חוסם את השיחות של "בזק".

דודו מזרחי: אנחנו מאפשרים ללקוח שלנו להחליט שהוא לא רוצה שיחות יוצאות בכלל אלא רק לשיחות נכנסות, גם זה אפשרי.

דודו מזרחי: אבל לסלולר אנחנו לא יכולים כעת לחסום שיחות.

אמנון כהן: אני מבקש ממך, אדוני המנכ"ל, לתת הנחיה חד-משמעית לתקן את זה.

אמנון כהן: ברור שמחר לא כולם ירוצו להתנתק, אבל מי שירצה בכך שתהיה לו האופציה הזאת.

אמנון כהן: צריכה להיות חמלה על המשפחות.

אמנון כהן: החברות הסלולריות יסתדרו, האמן לי.

אבי בלשניקוב: שמעתי את הבקשה.

אמנון כהן: לא די לשמוע.

אמנון כהן: אני רוצה לדעת מה עושים.

אבי בלשניקוב: שמעתי את הבקשה.

אבי בלשניקוב: אני צריך לכנס את אנשיי ולבדוק את ההשלכות שיש לזה.

אבי בלשניקוב: אין ספק שלכל תיקון שנעשה תהיה השלכה ישירה על חברות הסלולר, אין ספק שתהיה לו השלכה ישירה על הקמפיינים של חברת "בזק".

אבי בלשניקוב: יושב כאן מר דודו מזרחי ואין ספק שעבורו זאת תהיה מתנה, זאת תהיה הבשורה הכי טובה איתה יחזור לאדון גלברט.

אמנון כהן: אותי לא מעניין מר גלברט, אותי לא מעניינת חברת הסלולר.

אמנון כהן: אותי מעניינת המשפחה שיש לה 10 ילדים ושבסוף החודש צריכה לשלם סכום גבוה לחברות התקשורת במקום לקנות אוכל לילדים.

אמנון כהן: זה מה שמעניין אותי.

אמנון כהן: בשביל חברות כל-כך גדולות כמו חברות הסלולר או "בזק" עוד 4-5 מיליון שקל זה שום דבר, אבל לאותה משפחה, שלפעמים משלמת שליש מההוצאה הביתית עבור שיחות הטלפון, זה הרבה כסף.

אמנון כהן: לא כולם יבקשו לחסום, אבל מי שיבקש תן לו אופציה כאשר הוא מעביר בקשה בכתב.

אמנון כהן: אדם ישלח מכתב, עם מספר תעודת הזהות: "אני מבקש לחסום אותי".

אמנון כהן: אבל תן לו כלי, תן לו דרך להתמודד עם זה.

דודו מזרחי: אני רוצה להבהיר שאין לנו כוונה לפגוע בחברות הסלולר.

דודו מזרחי: במשרד התקשורת היתה דעה שאנחנו רוצים את העניין הזה כדי "לדפוק" את חברות הסלולר.

דודו מזרחי: באמת שלא.

אמנון כהן: חס וחלילה.

אמנון כהן: אדוני המנכ"ל, איפה זה עומד?

אבי בלשניקוב: זה עומד במקום שאני חייב לך תשובה.

אמנון כהן: היום?

אמנון כהן: אבי בלשניקוב: אני אחזור אליך ואתן לך תשובה.

אמנון כהן: הנושא הזה חשוב מאוד, כי למשפחות רבות אין כלים להתמודד מול זה.

אמנון כהן: האנשים חייבים לשלם, אבל לא יכולים לחסום את השיחות היקרות.

אמנון כהן: מצד אחד, לא יכולים לסגור את הטלפון לגמרי, אין אפשרות כזאת, ומכשיר שאפשר לחבר לטלפון, כפי שתואר כאן, אף הוא עולה כסף וזה שיקול.

אבי בלשניקוב: אגב, בכל הקמפיינים בעיתונים ובשלטי החוצות הענקיים הפרושים ברחבי מדינת ישראל כתוב: "הכי זול להתקשר מ'בזק' לסלולר".

אמנון כהן: אז מה?

אסף כהן: צריך לזכור שבעבר כשהיית עושה שיחה לסלולר היית משלם קישוריות לשרת בסך 45 אגורות, וביטלנו את זה בעקבות פעילות הוועדה.

אמנון כהן: בינתיים חברות הסלולר העלו מחירים עשר פעמים.

אסף כהן: אבל מי שמתקשר מ"בזק" קודם שילם ל"בזק" מספר אגורות ולסלולר 45 אגורות פלוס מע"מ, והיום הוא משלם ל"בזק" אותו מספר אגורות ולסלולר רק 29 אגורות פלוס מע"מ, לכן היקף הבעיה הצטמצם.

אמנון כהן: אני מדבר על דבר אחר.

אמנון כהן: חשוב לי שמי שלא ירצה בשירות מסוים, תן לו אופציה לא לקבל אותו.

אמנון כהן: כך אני אומר גם לגבי תא קולי: אם אדם לא רוצה את השירות הזה, תחסום אותו.

אמנון כהן: תגיד לו: אדוני, כרגע אתה נכנס לתא קולי והשירות עולה כסף.

אמנון כהן: זה מה שאני רוצה.

אמנון כהן: אם אדם רוצה את השירות, ישלם עבורו; אבל אם אדם לא רוצה בו, אם אני מחפש אותך 5 פעמים ונכנס במקרה לתא הקולי אני לא רוצה לשלם.

אמנון כהן: למה אתה גובה ממני כסף?

אמנון כהן: על כך בדיוק אני מדבר.

אמנון כהן: לא משנה אם השירות יעלה אגורה אחת או 18 אגורות או 24 אגורות.

אסף כהן: הפתרון היותר צרכני, אם ננסה לפתור בעיה לצרכן, שהצרכן יקבל אותן פונקציות כפי שהוא מקבל מאותו מכשיר בו הוא יכול להגדיר לאילו מספרי טלפון הוא נגיש.

אסף כהן: הרי גם למשפחה מעוטת יכולת יש ילדים שמחזיקים טלפונים סלולריים והיא צריכה מדי פעם להתקשר אליהם.

אמנון כהן: אין לי בעיה, אם היא רוצה להשאיר את השירות – תשאיר.

אמנון כהן: אסף כהן: מבחינה צרכנית אני לא יודע, נניח שיאשרו ל"בזק" לחסום את כל הסלולר - - -

אמנון כהן: אולי 3% מהציבור יבקשו לחסום את כל השיחות לסלולר.

אסף כהן: מצד אחד, אני לא יודע איזה פתרון זה.

אסף כהן: מצד שני, כמפורט בדוח הוועדה, יש חשש מכך שבשוק התקשורת מפעיל א' ייתן שירות שחוסם מפעילים אחרים.

דודו מזרחי: זה קיים בבינלאומי ובאינטרנט.

אסף כהן: אבל זה לא קיים בשירות הארצי.

דודו מזרחי: לקוח יכול לבקש לחסום למשל שיחות לבינלאומי ותוך דקה הוא מקבל חסימה לבינלאומי.

אמנון כהן: אז למה בשיחות לבינלאומי כן ואילו בשיחות לסלולר לא?

אסף כהן: נזכור מאין זה התחיל.

אסף כהן: זה התחיל מכך שכדי לעשות שיחה לחוץ-לארץ היית צריך לקחת משכנתא ולחשוב 7 פעמים לפני שאתה מרים את הטלפון ומשלם 5 שקלים לדקת שיחה.

אמנון כהן: התחרות עשתה את שלה.

דודו מזרחי: יש חסימה גם באינטרנט, יש חסימה גם בשירותים זולים.

דודו מזרחי: יש אופציות לחסימה בכל הדברים, פרט לסלולר.

אבי בלשניקוב: אדוני היושב-ראש, אני מוכן לשקול באופן חיובי את הבקשה שלך.

אבי בלשניקוב: אחזור אליך עד סוף השבוע עם תשובה.

אמנון כהן: אבל אל תתן לי להמתין זמן רב.

אמנון כהן: אם לא תסדר את זה כל עוד אני יושב-ראש ועדת הכלכלה אבוא אליך כשר התקשורת ואטפל בזה ...

אמנון כהן: יש עוד הרבה נושאים שאתם צריכים לטפל בהם, זה קצה הקרחון.

אמנון כהן: יש לי ערימה גדולה.

אמנון כהן: אבי בלשניקוב: קודם כול, כבר ביקשתי ממך לכנס את הוועדה בשבוע הבא כדי לאשר את תקנות הדואר.

אמנון כהן: לא תביא לכאן שום תקנות עד שלא תסגור את הבעיה הזאת.

אמנון כהן: חבל לך על הזמן.

אמנון כהן: פרט לנושאים הקשורים לחירום, אז אולי אפילו אחרי הבחירות אפשר לקיים דיון, שום דבר לא יעלה כאן לדיון אלא אם תסגור את שני הנושאים האלה.

אבי בלשניקוב: אדוני היושב-ראש, רשמנו לפנינו ולקחנו לתשומת לבנו את ההערה האחרונה של היושב-ראש.

אבי בלשניקוב: חיוב אוטומטי בזמן אוויר עבור שיחה המועברת לתא קולי

אמנון כהן: מה קורה בעניין התא הקולי?

אמנון כהן: אתמול היית צריך לסגור את זה.

אמנון כהן: הציבור מתקשר אלי, הכתבים מתקשרים אלי: "מה קורה עם התא הקולי?

אמנון כהן: עושקים את הציבור".

אמנון כהן: מה אני יכול לענות להם?

אסף כהן: העלינו את העניין לפני מספר חודשים ביוזמתנו כי חשבנו שיש כאן בעיה.

אסף כהן: אנחנו רוצים מאוד לטפל בבעיה הזאת, אבל כדי לטפל בה כך שתעמוד בתקיפות כאלה או אחרות צריך לעשות עבודה מסודרת.

אסף כהן: אני רוצה לעדכן אתכם מה קורה.

אסף כהן: באוקטובר 2005 הוצאנו שימוע לחברות, הצגנו את הבעיה שאדוני מכיר והצענו לחברות שלוש חלופות לפתרון.

אסף כהן: חלופה אחת היתה שתוסף הכרזה קולית כאשר אדם מגיע לתא קולי.

אסף כהן: אם במהלך ההכרזה הקולית המקדימה הוא ניתק את השיחה, לא יחויב.

אסף כהן: חלופה שנייה שהצגנו היתה לא לחייב את מי שמתקשר לתא קולי ועשה שיחה קצרה מ-3 שניות.

אסף כהן: והחלופה השלישית היתה לפתור רק את הבעיה שנוצרת בתוכניות שמחייבות מחיר מינימום של דקה, כך שגם בשיחות כאלה אם אדם עושה שיחה קצרה מ-12 שניות ישלם רק על-פי 12 שניות.

אסף כהן: קיבלנו תגובות מכל החברות, תגובות ארוכות ומפורטות.

אסף כהן: אחרי שקראנו את התגובות הגענו למסקנה שאנחנו צריכים לפנות לחברות שוב ולבקש מהן נתונים על התפלגות השיחות על-פי משך השניות, כמה שיחות קצרות אכן יש, כי היו חברות שאמרו: זו בעצם לא בעיה, זו בעיה לא משמעותית, אם בכלל – מעבר לכך שאמרו שאל לנו להתערב וכולי.

אסף כהן: אז פנינו לחברות.

אסף כהן: לקח קצת זמן לשכנע את החברות להעביר נתונים אולם בסופו של דבר קיבלנו את הנתונים.

אסף כהן: אני רוצה לציין רק שני מספרים מתוך הנתונים הללו.

אסף כהן: הסתבר ש-11% מהשיחות שמתבצעות בכלל הרשתות קצרות מ-3 שניות, ו-18% מהשיחות קצרות מ-6 שניות.

אסף כהן: כלומר, היקף השיחות הקצרות מאוד, שיכולות לנבוע מכל מיני סיבות, למשל כאשר מקבל השיחה רואה שזה אתה ואומר "אני בישיבה" וסוגר, זה יכול לכלול כל מיני סוגים של דברים, אבל ההיקף משמעותי.

אסף כהן: אציין רק שאחת החברות הסלולריות פרסמה דוח כספי לפני שבוע וכתבה לגבי השימוע הזה שאם משהו ממה שכתוב בהצעות הללו יתקבל ההפסד לחברה יכול להגיע לעשרות מיליוני שקלים בשנה.

אמנון כהן: 100 מיליון שקל בשנה לפחות.

אריה רינהרץ: המספרים שנקבת הם למספר שיחות?

אריה רינהרץ: אסף כהן: כן.

אריה רינהרץ: מה עם האחוז של זמן האוויר בשיחות הללו מתוך זמן האוויר הכולל?

אסף כהן: מכיוון שאלה שיחות קצרות מאוד זמן האוויר אפסי, כי אלה שיחות של 3-6 שניות.

אסף כהן: שקלנו את שלוש החלופות הללו לאור מה שהחברות העלו ואנחנו מגבשים עכשיו עמדה.

אסף כהן: נוציא לחברות עד סוף השבוע עמדה שמאמצת את החלופה הראשונה, שתהיה הכרזה קולית מקדימה ואם במהלכה המנוי מנתק, לא ישלם.

אסף כהן: בהודעה ייאמר: "הנך מועבר לתא קולי", או משהו מעין זה.

אמנון כהן: אם הוא רוצה את השירות, ישלם.

אמנון כהן: אם לא רוצה, ינתק.

אמנון כהן: מתי זה יהיה?

אסף כהן: עד סוף השבוע נוציא לחברות התייחסות לכל התגובות שלהן, נסביר למה אנו שוקלים את כיוון הפתרון של הכרזה קולית, ניתן להן זמן קצר להגיב ספציפית על הפתרון הזה, אם הן רוצות להעלות טענות נוספות כאלה או אחרות, ואחרי שנקרא את ההערות שלהן נחליט.

אמנון כהן: למה לא לקבל החלטה גורפת כבר עכשיו?

אמנון כהן: למה צריך לשמוע פעם נוספת את העמדה שלהן?

אמנון כהן: נתת להן כבר זכות תגובה, התייחסות, שימוע, אופציה א', אופציה ב', ביקשת ניתוחים, ביקשת סיפורים ועניינים.

אסף כהן: אמרת בתחילת הדיון שהחברות לא עושות שימוע לפני שהן לוקחות מהציבור.

אמנון כהן: אבל אתה כבר עשית שימוע, סיימת.

אמנון כהן: נתנו יותר מדי זמן.

אמנון כהן: כמה אפשר?

אסף כהן: אנחנו מתפקדים בתור רשות רגולטורית.

אסף כהן: זאת אולי אחת הבעיות של הרגולציה, שצריכה ללכת עקב בצד אגודל, באופן מסודר, כדי שבסופו של דבר ההחלטות של הרגולטור יעמדו.

אסף כהן: אתן לך דוגמה.

אסף כהן: בבריטניה לקח שלוש שנים להוריד את הקישוריות, והבריטים יעילים מאוד ויש להם רשות עצמאית חזקה מאוד.

אסף כהן: לכן לא כדאי לנו לעשות לקראת סוף הדרך קצת קיצורי דרך, גם אם אולי אפשר לעשות אותם.

אסף כהן: עדיף שייקח עוד שבוע, עוד שבועיים, עוד 3 שבועות ולגמור את העסק בצורה שתביא להחלטה נכונה תוך כדי שאנחנו נותנים לחברות את כל האפשרות להראות ליקויים כאלה או אחרים שהן חושבות שיש בפתרון.

אבי בלשניקוב: אז גם לא ניפול בבית-המשפט.

אבי בלשניקוב: היו"ר אמנון כהן: אתה אומר שעד סוף השבוע תוציא כבר החלטה שהמענה הקולי ייסגר, אלא אם כן אתה אומר שמענה קולי יגיד "הנך מועבר למענה קולי, השירות עולה כסף".

אסף כהן: הוא לא ייסגר.

אסף כהן: אנחנו לא מציגים החלטה, אלא מציגים את עמדתנו לקראת השימוע.

אסף כהן: אנחנו מציעים שאדם לא יגיע לתא קולי לפני שישמע הודעה: "הנך מועבר לתא קולי".

אמנון כהן: ובהודעה ייאמר במפורש שהמעבר לתא הקולי עולה כסף?

אסף כהן: אינני יודע מה בדיוק ייאמר בהודעה.

אסף כהן: אם הגעתי לתא קולי ואני לא מתכוון להשאיר הודעה, מייד כשאני שומע "הגעת לתא קולי" אני מנתק, לא מחכה לשמוע יותר מכך.

אסף כהן: אם אנתק במהלך ההודעה – השיחה כאילו לא התקיימה.

אמנון כהן: אחרי שתציגו את עמדתכם אתם מצפים שוב לקבל תגובות?

אסף כהן: עד סוף השבוע נוציא לחברות נייר שמתמודד קודם כול עם כל הטענות שהן העלו.

אסף כהן: הן העלו טענות שצריך להתמודד איתן, כמו: אל תתערבו, אין לכם סמכות, כל מיני דברים מן הסוג הזה.

לאה ורון: כבר היום כאשר אני מצלצלת למספר כלשהו והנמען לא עונה לי, האם אני לא מודעת לכך שהועברתי לתא קולי?

לאה ורון: הבעיה בכך שהמעבר הזה כרוך בתשלום.

אסף כהן: היום תופסים אותך לא מוכנה, כאשר את מתקשרת את מועברת מייד לתא הקולי.

אסף כהן: גם אם ניתקת ובכלל לא התכוונת להשאיר הודעה, על זה שילמת.

אסף כהן: אנחנו רוצים לשנות את זה.

אמנון כהן: זאת העורמה, זה מה שרצינו למנוע.

אמנון כהן: לא אכפת לי שתישמע הודעה: "אתה מועבר לתא קולי והשירות עולה כסף".

אמנון כהן: ירצה – ייכנס, לא ירצה – לא ייכנס.

לאה ורון: ד"ר כהן לא אומר במפורש שיובהר למתקשר שהשירות כרוך בתשלום, אלא יובהר לו שהוא עובר לתא קולי, ואז תהיינה פניות לוועדת הכלכלה שלא ידעו שההודעה בתא הקולי כרוכה בתשלום, ואולי בתשלום מיוחד.

אמנון כהן: אני רוצה שייאמר במפורש שהשירות כרוך בתשלום: "הנך מועבר לתא קולי, השירות בתשלום".

אסף כהן: אני לא יודע האם היום אנשים אכן לא יודעים שהם משלמים כאשר הם מגיעים לתא קולי.

אמנון כהן: אנשים לא ידעו.

אסף כהן: גם כאשר השאירו הודעה לא ידעו שזה כרוך בתשלום?

אמנון כהן: הם לא רצו להשאיר הודעה.

אסף כהן: את זה אנחנו נפתור.

אמנון כהן: איך תפתור?

אסף כהן: על-ידי זה שתקבל הודעה: "הנך מועבר לתא קולי", או: "אם אינך רוצה להיות מועבר לתא קולי תנתק עכשיו", ואז אין חיוב.

אסף כהן: עדיין לא עבדנו על הנוסח.

אמנון כהן: חשוב לי שהציבור יידע שהשירות כרוך בתשלום, שאדם יידע שאם הוא לא רוצה עליו לנתק את השיחה.

אסף כהן: אולי נגיד אחרת, שאם תנתק לא תחויב.

אסף כהן: עוד לא נכנסנו לעניין הנוסח.

אסף כהן: אחרי שנכתוב את ההתייחסות שלנו לכל התגובות, נסביר ונראה כיצד שקלנו את כל החלופות ונאמר שאנו סבורים שנכון ללכת על החלופה של ההכרזה הקולית.

אסף כהן: זה מה שאנחנו נכתוב.

אסף כהן: נצרף גם טיוטה של תיקון הרשיונות ונבקש את ההתייחסות הספציפית של החברות לפתרון הזה, לא לגבי הרעיון כולו, אם יש בעיה או אין בעיה.

אסף כהן: ניתן זמן סביר לחברות להגיב, נקרא את התגובות ונקבל החלטה סופית.

אמנון כהן: אני מבקש שתשלחו לוועדה העתק של המכתב שתעבירו לחברות.

אמנון כהן: גם אנחנו רוצים להביע דעתנו, האם תיקון הרשיון הנדרש פותר לדעתנו את הבעיה או לא פותר אותה.

אבי בלשניקוב: זה יפתור את הבעיה.

אבי בלשניקוב: זה בדיוק מה שאתה מעלה פעם אחר פעם בדיוני הוועדה.

אבי בלשניקוב: היו"ר אמנון כהן: לגבי שירותי חסימה לחיוג מטלפונים נייחים לניידים אמרת שתתן לי תשובה עד סוף השבוע.

אבי בלשניקוב: אתן לך תשובה.

אבי בלשניקוב: אני רוצה להתייעץ עם האנשים שלי.

אמנון כהן: אני חוזר ואומר, לדעתי לא תהיה דהירה המונית לסגירת קווים.

אמנון כהן: אני בטוח שרוב משקי הבית ירצו אפשרות להתקשר גם לטלפונים סלולריים, אבל מי שבאמת ירצה להתנתק, שזה עולה לו כסף רב ומעדיף לסגור את האפשרות הזאת, שתהיה לו אופציה.

אמנון כהן: אני מבקש רק שתהיה אופציה כזאת, ש"בזק" תקבל אישור בכתב ממשפחה לנתק אותה מהשירות הזה.

אמנון כהן: זה המועד האחרון.

אמנון כהן: אני מבקש ממך, נושא התא הקולי ונושא שרותי חסימה מטלפון נייח לטלפון נייד צריכים כבר להיסגר.

אמנון כהן: גם בנושא שירות 144 אני מבקש לעדכן אותנו בכתב על המערך הסופי.

אמנון כהן: אנחנו מבקשים לסכם את הנושאים הללו עוד בקדנציה הנוכחית לטובת עם ישראל, לאחר שעשינו בשיתוף פעולה הרבה מאוד דברים.

אמנון כהן: אני חש שיש דברים שנמשכו יותר מדי זמן.

אמנון כהן: תודה רבה.

אמנון כהן: הישיבה נעולה.